CELEX: 62011TN0543
Language: fi
Date: 2011-10-14 00:00:00
Title: Asia T-543/11: Kanne 14.10.2011 — Ghreiwati v. neuvosto

3.12.2011   
            
            
               FI
            
            
               Euroopan unionin virallinen lehti
            
            
               C 355/27
            
         Kanne 14.10.2011 — Ghreiwati v. neuvosto
   (Asia T-543/11)
   2011/C 355/49
   Oikeudenkäyntikieli: ranska
   
      Asianosaiset
   
   
      Kantaja: Emad Ghreiwati (Al Maliki, Syyria) (edustaja: asianajaja P.-F. Gaborit)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan unionin neuvoston päätöksen 2011/522/YUTP, asetuksen (EU) N:o 878/2011, päätöksen 2011/628/YUTP ja asetuksen (EU) N:o 950/2011 siltä osin kuin ne koskevat Emad GHREIWATIA
            
         
               —
            
            
               velvoittamaan Euroopan unionin neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka koskee perustelujen puuttumista sekä puolustautumisoikeuksien ja tehokasta oikeussuojaa koskevan oikeuden loukkaamista, koska
               
                           —
                        
                        
                           riidanalaisissa toimissa, joilla kantajan nimi lisätään niiden henkilöiden luetteloon, joihin sovelletaan Syyriaan kohdistettuja rajoittavia toimenpiteitä, ei perustella kantajaa vastaan toteutettua rajoittavaa toimenpidettä;
                        
                     
                           —
                        
                        
                           kyseisiä päätöksiä ei ole annettu mitenkään tiedoksi ja
                        
                     
                           —
                        
                        
                           rajoittavien toimenpiteiden perustaksi kantajaa vastaan hyväksyttyjä seikkoja ei ole edelleenkään annettu tiedoksi kantajalle Euroopan unionin neuvostolle esitetystä pyynnöstä huolimatta.
                        
                     
         
               2)
            
            
               Toinen kanneperuste, joka koskee — toissijaisesti — ilmeistä arviointivirhettä, koska sen perusteella, että kantaja on Damaskoksen teollisuuskamarin puheenjohtaja, tai sen perusteella, että hän on yhtiökumppani Zouheir GHREIWATI -nimisessä yhtiössä, ei voida väittää, että hän tukee taloudellisesti millään tavoin Syyrian hallintoa.